   ขอมาอัพรีวิวร้านชา ขนมหวาน สไตล์ชิลล์ๆ Vieng Joom On Teahouse (เวียง จูม ออน ที เฮ้าส์)
ที่แอบอยู่มุมสงบๆ ณ ห้างชื่อดังใจกลางเมืองอย่าง Central World ชั้น 5 ร้านอยู่ใกล้กับทางเข้าส่วนของ
ห้างZEN ครับ ครับ สาขานี้เป็นสาขาที่ 3 แล้วครับ (และเป็นสาขาที่ 2 ที่อยู่ใน กทม.) สาขาแรกอยู่ที่เชียงใหม่
ไม่ต้องไปถึงนั่นแล้วครับทีนี้ ก็ได้ลิ้มรสชาหอมๆ ขนมอร่อยๆ กันใกล้ๆ ได้เลย...
  บรรยากาศร้านออกแนว Indian Moroccan ประดับประดาเฟอร์นิเจอร์ต่างๆภายในร้านเน้นไปโทนสีชมพู ครับ
ทุกโต๊ะจะมีกระดิ่งหรูไว้คอยเรียกพนักงานด้วยครับ =A=
   ร้านนี้เด่นเรื่องชามากครับ กลื่นนี่หอมกว่าที่เคยสัมผัสมาแบบคนละเรื่องเลย
มีชาให้เลือกถึง 59 ชนิดเลยครับ มีขวดกระปุกให้ทดลองกลิ่นด้วย ลองไปไม่กี่กระปุกนี่หอมมาก... 
หยั่งกะหัวน้ำหอมเลยทีเดียว..
  ส่วนขนมหวาน ต่างๆ นี่ สวยงามไฮโซมากครับ ที่ได้ลองมี...
  - High Tea for Two Set จะมีขนม 3 อย่าง มา3ชั้น ...พร้อมน้ำชา อีก 1 กา ราคา 550 บาทครับ ประกอบด้วย...
ชั้นแรก จะเป็น Blueberry Cheese cake ครับ บลูเบอร์รี่อย่างเยอะราดบนชีสเค้กเนื้อแน่นๆ ครับ
ชั้นสอง จะเป็น Rooibos tea Mousse ครับ เป็น มูสชาแดงแอฟริกัน หอมมากๆ เสิร์ฟคู่กับซอสสูตรพิเศษ
ราดด้วยซอสราสเบอร์รี่ ทานด้วยกันอร่อยม๊ากกกกกก ครับ ชอบสุดๆเลย
ชั้นที่สามล่างสุดเป็น Fruit Salad ครับ เป็นผลไม้หลายๆอย่าง แก้วมังกร แอบเปิ้ล สัปปะรด แคนตาลูป ทานคู่กับแยมโฮมเมตครับ เพลินใช้ได้เลย
ชาใน SET เลือกเป็น Vieng Joom On Tea ครับ ชื่อร้านเป็นประกัน กลิ่นหอม มว๊าาก ชาร้อนมีบริการ สามารถเติมน้ำได้สองสามรอบครับ  เกินนี้จะจืดไปละครับ...
  - Rosy Mousse ครับ เป็นMousseเนื้อเนียนกลิ่นชากุหลาบหอมแบบว่าหอมเกิ๊นนน ไม่หวานมากครับ
แถมโรยด้วยวนิลาแท้ๆอีกตังหากครับ สั่งแยกมา ราคา 190 บาทครับ ต้องลองครับ
  - Apple Prune Fillo ครับ ราคา 180 บาท เป็นแผ่นแป้งบางกรอบสไตล์ฝรั่งเศส สอดไส้ด้วยแอปเปิ้ลและลูกพรุน เสิร์ฟคู่กับไอศกรีมวนิลลาและราดด้วยน้ำผึ้งธรรมชาติหอมๆครับ อร่อยมากครับ
  - Scone Set ครับ ประกอบด้วย สโคนโฮมเมด 4 ชิ้น เสิร์ฟพร้อมโฮมเมดแยม และไลท์ครีมแคลอรี่ต่ำ
ราคา 320 บาทครับพร้อมชาเลือกได้ตามใจชอบอีก 1 กา ผ่าครึ่งแล้วทาครีม อร่อยมากกกครับ ดื่มชาอุ่นๆตามนี่อย่างเพลินครับ
  - Mini Banana ครับ 180 บาท เป็นกล้วยหอมและช็อกโกแลต ห่อด้วยแผ่นแป้งบางกรอบ เสิร์ฟพร้อมน้ำผึ้งธรรมชาติ จานนี้ชอบมากๆ อีกจานครับแย่งกินเกือบหมดเลย Undecided

ร้านนี้พลาดไม่ได้ครับได้ครบทุกอย่างจริงๆ ไม่ต้องอิจฉาคนเชียงใหม่แล้วด้วย

เห็รมีแจ้งว่าตอนนี้มีโปรโมชั่นด้วย "Special High Tea Set จากปกติเซ็ทละ 550 บาท ลดเหลือ 450 บาท (เฉพาะวันจันทน์ถึงวันศุกร์)" รายละเอียดเพิ่มเติมรบกวน เพื่อนๆ ลองไปดูที่ Facebook ของทางร้าน นะครับ
  